Медицинэм и лэжьакIуэхэм я махуэм ирихьэлIэу Къэбэрдей-Балъкъэр Республикэм и Iэтащхьэ КIуэкIуэ Ю. А. и хъуэхъу
Ныбжьэгъу лъапIэхэ!
Медицинэм и лэжьакIуэхэм я махуэмкIэ си гуапэу сохъуэхъу фIыщIэрэ пщIэрэ зыпылъ IэщIагъэм — узыншагъэр хъумэным зи гъащIэр хуэзыгъэпса псоми.
Захуагъэ хэлъщ медицинэр цIыхум къыдалъху IэщIагъэу зэрыжаIэм. Фи къалэныр гугъущ икIи жэуаплыныгъэ зыпылъщ, фи IэщIагъэм къегъэув къарууэ, зэфIэкIыу, щIэныгъэу фиIэмрэ фи гу хуабагъэмрэ Iуэхум ефхьэлIэну. Халат хужьхэр зи фащэ цIыхухэм я гуапагъэмрэ я гущIэгъумрэ хущхъуэм нэхърэ щынэхъ хущхъуэгъуэ Iэджэрэ урохьэлIэ. Дэнэ фыщымылажьэми — поликлиникэм, стационарым, фельдшер-акушер пунктым, нэгъуэщI щIыпIэ фыщыIэми, фэ фэлъытащ цIыху къызэрыгуэкIхэм, абыхэм я унагъуэхэм, зэрыщыту ди цIыхубэм я къэкIуэнур. ЦIыхубэм пщIэшхуэ хуащI гудзакъэрэ щабагъэрэ зэрыфхэлъым, фи IэнатIэр жэуаплыныгъэ фхэлъу зэрефхьэкIым.
Республикэм и къэрал властым и органхэм узыншагъэр хъумэнымкIэ IэнатIэр ефIэкIуэным, цIыхухэм Iуэхутхьэбзэ тэмэмхэр ягъуэтыным гулъытэ хэха дяпэкIи хуащIынущ, медицинэм и лэжьакIуэхэм я псэукIэр къызэраIэтыным яужь итынущ.
Республикэм и медицинэ лэжьакIуэхэм махуэ къэс ирагъэкIуэкI лэжьыгъэм ехъулIэну, узыншагъэ, насып, ефIэкIуэныгъэ яIэну сохъуэхъу.
